Sekolah Menengah Kebangsaan Dato Harun

**Sekolah Menengah Kebangsaan Dato Harun** atau nama ringkasnya *SMK Dato Harun*, merupakan sebuah Sekolah Menengah Kebangsaan yang terletak di Batu 8, Jalan Bernam.

Pada 2009, Sekolah Menengah Kebangsaan Dato Harun memiliki 863 pelajar lelaki dan 832 pelajar perempuan, menjadikan jumlah keseluruhan murid seramai 1695 orang. Ia mempunyai seramai 99 orang guru.2009

## Sejarah

Pada bulan Mei 1959, Darjah Menengah Melayu (DMMTK) pertama di Tanjong Karang yang ditubuhkan. Pada awal pertubuhannya, DMMTK menumpang sementara di Sekolah Umum Batu 7, Tanjung Karang dan SRJK (C) Hwa Kiew, Tanjong Karang. Oleh kerana bilangan pelajarnya yang bertambah, serta diikuti pula oleh kecemerlangan pencapaian dan prestasi akademiknya yang ketara lagi membanggakan telah mendorong pembinaan bangunan baru DMMTK pada tahun 1964 dengan nama Sekolah Menengah Kebangsaan Tanjong Karang. (SMKTK). Pada 20 Julai 1968, SMKTK telah dirasmikan dengan penuh istiadat oleh Yang Berhormat Dato' Harun bin Idris, Menteri Besar Selangor ketika itu dan nama sekolah ditukar kepada Sekolah Menengah Kebangsaan Dato' Harun (SMKDH).

## Lencana Sekolah
Bentuk Kelalang - Merupakan satu radas sains yang membawa maksud kepentingan ilmu sains dalam 	kehidupan
Buku yang terbuka dengan dua untai padi - Membawa maksud kepentingan membaca untuk memperoleh ilmu, manakala simbol padi 	membawa maksud kesejahteraan hidup yang akan diperoleh jika menuntut ilmu.
Obor - Bermaksud ilmu adalah penyuluh kehidupan dan masa depan.
Tiga gelung bulatan yang bercantum - Bermaksud aktiviti kesukanan atau kokurikulum yang sangat penting sebagai pendukung 	dan pemangkin kepada pendidikan di sekolah.
Bentuk huruf 'M' - Bermaksud Menengah Melayu (iaitu sejarah asal penubuhan sekolah) yang merupakan 	kelas/darjah menengah Melayu yang tunggal di Tanjong Karang ketika itu.

## Visi

Sekolah Menengah Kebangsaan Dato Harun sekolah berkualiti

## Misi

Meningkatkan taraf insan pelajar sekolah ini ke tahap yang paling tinggi untuk mencapai kecemerlangan di dunia dan kesejahteraan di akhirat.

## Falsafah Pendidikan Negara
Sekolah Menengah Kebansaan Dato’ Harun sentiasa mendukung hasrat pendidikan Negara untuk memperkembang potensi setiap pelajarnya secara individu dan menyeluruh dari segi intelek, jasmani, emosi dengan tujuan membentuk pelajar yang berinisiatif dan kreatif, mengamalkan budaya ilmu dan budaya sekolah yang baik dan boleh mengawal diri daripada melakukan sesuatu yang boleh merosakkan. Hal ini boleh dilakukan melalui proses P&amp;P di bilik darjah dan di luar bilik darjah secara formal atau tidak formal, dengan meletakkan keutamaan kepada perkembangan minda, penerapan nilai-nilai murni, proses interaksi dan komunikasi yang baik, penggunaan pelbagai teknologi moden dan sentiasa menyambut cabaran kea rah kecemerlangan diri meliputi bidang-bidang kurikulum, kokurikulum dan keagamaan. Diharapkan pelajar-pelajar sekolah ini akan mampu menjadi pemimpin-pemimpin yang mempunyai sahsiah yang seimbang, sifat-sifat mulia serta bijaksana serta dapat menyumbang bakti untuk kesejahteraan diri, keluarga, masyarakat dan Negara dengan sentiasa bersyukur dan memegang kepercayaan kepada Allah.

## Lagu Sekolah

Sekolah Dato' Harun harapan negaraPetani peladang doa berjutaOh Tuhan ubahlah nasib kami semuaLahirkan pemimpin pendidik cendikia
Oh Tuhan bendunglah pelajar semuaTajamkan hati bersihkan jiwaBentukkan peribadi muliaSelaras cita rukun negara
Oh Tuhan selamatkan kamiDari segala penghalang citaRestuilah seruan murniMajulah SDH Terus Maju

---------------------------------Ciptaan : Wazata ZainSenikata : Kapsah JaafarSusunan : Ooi Eow Jin

## Pencapaian

   Pencapaian yang paling membanggakan ialah apabila seorang pelajar dari sekolah ini mendapat keputusan yang amat cemerlang bagi peperiksaan Sijil Tinggi Pelajaran Malaysia (STPM). Beliau ialah saudari Ayu Faridah bt Nor Azman. Dengan keputusan cemerlang 5A, beliau mendapat anugerah Pelajar Cemerlang STPM Peringkat Kebangsaan tahun 2009 serta dinobatkan sebagai pelajar terbaik kategori sekolah luar bandar. Pencapaian ini adalah kali pertama selepas lebih 20 tahun sekolah ini menempatkan calon STPM. Beliau juga adalah antara 3 pelajar terbaik STPM dalam negeri Selangor.

## Alamat
:Sekolah Menengah Kebangsaan Dato Harun
:Batu 8, Jalan Bernam 
:Selangor, Malaysia
:Telefon =  332698151
:Fax       = 332692769

## Rujukan


## Pautan luar
* Sekolah Menengah Kebangsaan Dato Harun